Cort administrativa d'apellacion

Las corts administrativas d’apellacion son de jurisdiccions d'apellacion francesas de l'òrdre administratiu.

Foguèron creadas per la lei del 31 de decembre de 1987 portant la reforma del contenciós administratiu per d'aleugiar la carga del Conselh d'Estat. Cinc corts administrativas d'apellacion foguèron creadas lo 1èr de genièr de 1989 a París, Lion, Nancí, Nantas e Bordèu. D'autras foguèron apondudas a Marselha, Douai e Versalha. Una novena cort administrativa d’apellacion serà installada e Tolosa en 2021.

Lors decisions son susceptiblas d'un recors en cassacion davant lo Conselh d'Estat.

Son sasidas dels recors contra los jutjaments dels tribunals administratius de lor ressòrt, e de las apellacions formadas contra los jutjaments de las commissions del contenciós de l'indemnizacion dels rapatriats.

Demoran de la competéncia del Conselh d'Estat:

 las apellacions dels jutjaments relatius a las eleccions municipalas e cantonalas
 asquestas qu’an per objècte los recors en apreciacion de legalitat
 aquestas al subjècte de las contravencions de granda vias (contenciós repressiu).

Lors competéncias s’organisèron progressiaement : en 1989, per exemple, èran pas sasidas dels recors per excès de poder.

Dempuèi 2015, las corts administrativas d'apellacion an tanben una competéncia de primièr e darrièr ressòrt dins unes contencioses ligats per exemple a l'environament, a l'urbanisme o al patrimòni bastit.

En mai, cada cort administrativa d'apellacion exercís de competéncias consultativas près del prefècte de region.

 Activitat e carga de trabalh 
Las corts administrativas d'apellacions an una carga de trabalh fòrça importanta e venguèt necessari de crear de novèlas corts: en 1997, la cort administrativa d'apellacion de Marselha foguèt creada, puèi en 1999 aquesta de Douai, e an 2004 aquesta de Versalhas. I a donc uèit corts administrativas d'apellacion en activitat. Una novèla  serà installada a Tolosa en 2021.

Son cadunas compausada de tres a uèit cambras, que jutjan en formacion ordinària (de tres a cinc membres), o al plen, compausat del president de la cort, dels presidents de cambra, del conselhièr raportaire e, se cai, d'un magistrat despartitorFrancis Kernaleguen, Institutions judiciaires, 4e éd., Litec, 2010, p. 174-175.. Son fòrça encombradas (delai de tres ans).

En 2004 se prenguèt doas mesuras per diminuir lo nombre de recors en apellacion:

 Lo ministèri d'un avocat ven obligatòri, levat per:
 recors per excès de poder contra los actes relatius a la situacion personala dels agents publics e dels agents de la Banca de França (apellacion possibles sonque dins de cas limitat) ;
 contravencion de granda via ;
 demandas al subjècte de l'execucion d'una decision jurisdiccionala.

 Unes litigis pòdon pas pus far l’objècte d’apellacion e son jutjats en primièr e darrièr ressòrt pel tribunal administratiu, la cassacion se pòrta al Conselh d'Estat :
 declaracion de trabalh que lo permés de construire es pas necessari ;
 redevança audiovisuala ;
 taxas sindicalas e impòstes locals autres que la taxa professionala ;
 responsabilitat de l'Estat per refús de concors de la fòrça publica per executar una decision de justícia;
 acdions indemnitàrias d'un montant reclamat inferior a  ;
 contestacion de refús de remesa graciosa en matèria fiscala;
 imòbles menaçant roïna;
 situacion individuala dels agents publics, pensions, ajuda personalizada al lotjament, communicacion dels documents administratius, servici nacional, quand l'enjòc es inferior a 10 000 euros ;
 permés de conduire

 Membres 
Las corts administrativas d'apellacion son presididas per un conselhièr d'Estat. 

Los autres jutges dels tribunals administratius e de las corts administrativas d'apellacion son de magistrats fasent partit d'un mèsme còrs, aqueste dels conselhièr dels tribunals administratius e de las cort administrativas d'apellacion. Son recrutats per la via de l'ENA, per via de destacament, per concors (intèrne o extèrne) o pel torn exterior. Son inamovibles.

 Lista 
Nom de la cort administrativa d'apellacionTribunals administratius de son ressòrtData de creacionCort administrativa d'apellacion de BordèuTribunals de Basse-Terre, Bordèu, Cayenne, Fort-de-France, Limòtges, Maiòta, Pau, Peitieus, Sant Bartomieu (illa), Saint-Denis (Reünion), Saint-Martin, Sant Pèire e Miquelon e Tolosa fins a 20211989Cort administrativa d'apellacion de DouaiTribunals d'Amians, Lilla e Roan.1999Cort administrativa d'apellacion de LionTribunals de Clarmont-Ferrand, Dijon, Grenòble et Lion.1989Cort administrativa d'apellacion de MarselhaTribunals de Bastia, Marselha, Montpelhièr fins a 2021, Niça, Nimes fins a 2021 e Tolon.1997Cort administrativa d'apellacion de NancíTribunals de Besançon, Châlons-en-Champagne, Nancí e Estrasborg.1989Cort administrativa d'apellacion de NantasTribunals de Can, Nantas, Orleans e Rennes.1989Cort administrativa d'apellacion de ParísTribunals de Mata-Utu, Melun, Nòva Caledònia, París e Polinesia Francesa.1989Cort administrativa d'apellacion de VersalhasTribunals de Cergy-Pontoise, Montreuil e Versalhas.2004Cort adminsitrativa d’apellacion de Tolosa (a partir de 2021)Tribunals de Tolosa, Montpelhièr, Nimes2021

 Nòtas e referéncias 

 Annèxes 

 Articles connèxes 

 Tribunal administratiu
 Conselh d’Estat

 Bibliografia 

 Bernard Asso, Frédéric Monera (avec la collaboration de Julia Hillairet), Contentieux administratif, Studyrama, 2006. 
 Francis Donnat, Didier Casas, « Le juge d'appel, l'effet dévolutif et la faculté d'évoquer », AJDA 2003 Jurisprudence p. 1154
 Daniel Giltard,  « Réflexions sur le rôle et les méthodes du juge d'appel », AJDA 2003 Chroniques p. 1801
 Jean-Louis Rey, « Les moyens d'ordre public en appel », AJDA 2003 Chroniques p. 118
Categoria:Portal:França/Articles ligats